ส่วนที่ 1

ข้อมูลสรุป (Executive Summary)

บริษัท ยูเนี่ยน ปิโตรเคมีคอล จำกัด (มหาชน) (“บริษัท”) เดิมชื่อบริษัท ยูเนี่ยนเทรดดิ้ง แอนด์
อินดัสตรี้ จำกัด ก่อตั้งขึ้นเมื่อวันที่ 22 พฤษภาคม 2524
ดำเนินธุรกิจนำเข้าและจำหน่ายเคมีภัณฑ์ประเภทสารทำละลาย หรือโซลเว้นท์ (Solvents)
เป็นระยะเวลายาวนานกว่า 30 ปี ปัจจุบันบริษัทเป็นตัวแทนจำหน่ายสินค้าให้กับผู้ผลิตรายใหญ่ คือ
บริษัท เอสโซ่ (ประเทศไทย) จำกัด (มหาชน) ซึ่งเป็นบริษัทของกลุ่ม เอ็กซอนโมบิล
แห่งประเทศสหรัฐอเมริกา บริษัท ไทย-เอ็มซี จำกัด ซึ่งเป็นบริษัทของกลุ่ม มิตซูบิชิ คอร์ปอร์เรชั่น
แห่งประเทศญี่ปุ่น และ กลุ่มบริษัทในเครือ ปตท. จำกัด (มหาชน) และ บริษัท ปตท.เคมีคอล
จำกัด (มหาชน) ได้แก่ บริษัท ไออาร์พีซี จำกัด (มหาชน), บริษัท พีทีที ฟินอล จำกัด, และ
บริษัท ทีโอซี ไกลคอล จำกัด

เนื่องจากโซลเว้นท์เป็นเคมีภัณฑ์ประเภทสารทำละลายทั่วไป
ซึ่งถือเป็นตัวทำละลายพื้นฐานที่ใช้ในอุตสาหกรรมการผลิต
ดังนั้นบริษัทจึงมีลูกค้าในกลุ่มอุตสาหกรรมต่าง ๆ
ทั่วประเทศตั้งแต่โรงงานอุตสาหกรรมขนาดเล็กจนถึงขนาดใหญ่ ได้แก่ อุตสาหกรรมสี ,ทินเนอร์,
หมึก, สิ่งพิมพ์, เรซิ่น และ บรรจุภัณฑ์

ณ วันที่ 31 ธันวาคม 2552 บริษัทมีบริษัทย่อยรวม 4 แห่ง ได้แก่ บริษัท ยูเนี่ยน อินทราโก้ จำกัด
ดำเนินธุรกิจนำเข้าและจำหน่ายเคมีภัณฑ์ชนิดพิเศษ (Specialty Chemicals) บริษัท ไลอ้อน
เอเซีย (ไทยแลนด์) จำกัด
ดำเนินธุรกิจนำเข้าและจำหน่ายเคมีภัณฑ์ประเภทสารทำละลายชนิดพิเศษ (Specialty
Solvents) Multi Kross Operation Limited ดำเนินธุรกิจ นำเข้าและจัดจำหน่ายเคมีภัณฑ์
โดยตั้งที่เขตบริหารพิเศษฮ่องกง สาธารณรัฐประชาชนจีน บริษัทอยู่ที่ประเทศฮ่องกง
เพื่อดำเนินธุรกิจเกี่ยวกับการจัดจำหน่ายเคมีภัณฑ์ บริษัท ยูเคม เอทานอล แอนด์ เอสเตอร์ จำกัด
จัดตั้งขึ้นเพื่อดำเนินธุรกิจผลิตและจัดจำหน่ายเอทธานอล ปัจจุบันยังไม่ได้เริ่มดำเนินการ
ขณะนี้อยู่ระหว่างการจัดหาแหล่งเงินทุนเพื่อประกอบกิจการ
และจะต้องดำเนินการขอใบอนุญาตการผลิตจากหน่วยงานราชการที่เกี่ยวข้อง

ในปี 2555 บริษัทและบริษัทย่อยมีกำไรสุทธิเท่ากับ 131.06 ล้านบาท ลดลง 25.65 ล้านบาท หรือ
ลดลงร้อยละ 16.37 โดยยอดขายเพิ่มขึ้นจากปี 2554 เป็นจำนวน 355.83 ล้านบาท หรือ
เพิ่มขึ้นร้อยละ 10.92
สาเหตุหลักที่ยอดขายของบริษัทและบริษัทย่อยปรับตัวเพิ่มขึ้นเนื่องจากปริมาณสินค้าขายเฉลี่ยได้ปรับตัวสูงขึ้นเมื่อเปรียบเทียบกับปีที่ผ่านมาตามความต้องการสินค้าที่เพิ่มขึ้นตามภาวะเศรษฐกิจที่ขยายตัวราวร้อยละ
6.4 โดยในปี 2555 บริษัทและบริษัทย่อยมีอัตรากำไรขั้นต้นเฉลี่ยของทั้งปีอยู่ที่ร้อยละ 11.73
เปรียบเทียบกับอัตรากำไรขั้นต้นของปี 2554 ซึ่งอยู่ที่ร้อยละ 13.44 ลดลงจำนวนร้อยละ 1.71
หรือคิดเป็นอัตราการลดลงร้อยละ 12.72 เมื่อเปรียบเทียบกับปี 2554
ในขณะที่ค่าใช้จ่ายในการขายและบริหารเมื่อเทียบกับยอดขายอยู่ในระดับใกล้เคียงกับปีที่ผ่านมาโดยอยู่ที่ร้อยละ
6.83 ส่งผลให้บริษัทและบริษัทย่อยมีอัตรากำไรสุทธิของปี 2555 ลดลงจากร้อยละ 4.81 ในปี
2554 เป็นร้อยละ 3.63

ณ วันที่ 31 ธันวาคม 2555 ณ วันที่ 31 ธันวาคม 2555 บริษัทและบริษัทย่อยมีสินทรัพย์รวมเท่ากับ
1,916.54 ล้านบาท เพิ่มขึ้น 271.66 ล้านบาท หรือ เพิ่มขึ้นในอัตราร้อยละ 16.52
เมื่อเปรียบเทียบกับยอดสินทรัพย์รวม ของปี 2554 โดยมีสินทรัพย์หมุนเวียนเท่ากับ 1,718.97
ล้านบาท และสินทรัพย์ไม่หมุนเวียนจำนวน 197.57 ล้านบาท หรือคิดเป็นร้อยละ 89.69
และ10.31 ของสินทรัพย์รวมตามลำดับ
สินทรัพย์ที่มีสัดส่วนสูงสุดได้แก่ลูกหนี้การค้าและตั๋วเงินรับสุทธิซึ่งมีจำนวนเท่ากับ 932.38 ล้านบาท
หรือคิดเป็นร้อยละ 48.65 ของสินทรัพย์รวม

ณ วันที่ 31 ธันวาคม 2555 บริษัทและบริษัทย่อยมีอัตราส่วนสภาพคล่อง (Current Ratio)
และสภาพคล่องหมุนเร็ว (Quick Ratio) เท่ากับ 1.42 และ 0.97 เท่าตามลำดับ
และมีอัตราส่วนหนี้สินส่วนที่มีภาระดอกเบี้ยต่อทุน (Interest bearing Debt-to-Equity
Ratio) เท่ากับ 0.93 เท่า

ในรอบระยะเวลาการดำเนินงานปี 2555 บริษัทและบริษัทย่อยมีอัตราผลตอบแทนผู้ถือหุ้น (ROE)
ร้อยละ 18.76 คิดเป็นกำไรต่อหุ้นขั้นพื้นฐาน (EPS) เท่ากับ 0.166 บาท
โดยมีมูลค่าหุ้นตามบัญชีเท่ากับ 1.05 บาทต่อหุ้น